CELEX: 22014D0375
Language: et
Date: 2014-04-09 00:00:00
Title: 2014/375/EL: Ühise põllumajanduskomitee otsus nr 3/2014, 9. aprill 2014 , mis käsitleb Euroopa Ühenduse, Šveitsi Föderatsiooni ja Liechtensteini Vürstiriigi vahelise lisakokkuleppe (millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigile) muutmist

20.6.2014   
            
            
               ET
            
            
               Euroopa Liidu Teataja
            
            
               L 180/62
            
         ÜHISE PÕLLUMAJANDUSKOMITEE OTSUS nr 3/2014,
   9. aprill 2014,
   mis käsitleb Euroopa Ühenduse, Šveitsi Föderatsiooni ja Liechtensteini Vürstiriigi vahelise lisakokkuleppe (millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigile) muutmist
   
      (2014/375/EL)
   
   ÜHINE PÕLLUMAJANDUSKOMITEE,
   võttes arvesse Euroopa Ühenduse, Šveitsi Föderatsiooni ja Liechtensteini Vürstiriigi vahel sõlmitud lisakokkulepet, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigile, eriti selle artikli 2 lõiget 2,
   võttes arvesse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet, eriti selle artiklit 11,
   ning arvestades järgmist:
   
               (1)
            
            
               Euroopa Ühenduse ja Šveitsi Konföderatsiooni vaheline põllumajandustoodetega kauplemise kokkulepe („kokkulepe”) jõustus 1. juunil 2002.
            
         
               (2)
            
            
               Euroopa Ühenduse, Šveitsi Föderatsiooni ja Liechtensteini Vürstiriigi vaheline lisakokkulepe, millega laiendatakse Euroopa Ühenduse ja Šveitsi Konföderatsiooni vahelist põllumajandustoodetega kauplemise kokkulepet Liechtensteini Vürstiriigile („lisakokkulepe”), jõustus 27. septembril 2007.
            
         
               (3)
            
            
               Lisakokkuleppe lisa tuleks muuta, et ajakohastada selle Liechtensteini pädeva asutuse aadressi, mis tegeleb kantonite põllumajandusasutuste pädevusalas olevate küsimustega, et kajastada ühise põllumajanduskomitee otsust nr 1/2012, mis käsitleb 7. lisa (veinitoodetega kauplemine) muutmist ja mis jõustus 4. mail 2012, ning täiendada Liechtensteinist pärit põllumajandustoodete ja toiduainete kaitstud päritolunimetuste ja geograafiliste tähiste nimekirja,
            
         ON VASTU VÕTNUD KÄESOLEVA OTSUSE:
   Artikkel 1
   Lisakokkuleppe lisa muudetakse järgmiselt.
   
               1)
            
            
               Teine lõige pealkirjaga „Põhimõte” asendatakse järgmisega:
               „Kui Šveitsi kantonite ametiasutustele on määratud kohustused, vastutusalad või volitused, on Liechtensteini pädevatel asutustel samad kohustused, vastutusalad ja volitused. Kantonite põllumajandusasutuste pädevusalas olevate küsimuste puhul tähendab see keskkonnaameti põllumajandusosakonda (Amt für Umwelt, Abteilung Landwirtschaft), Dr. Grass-Strasse 12, FL-9490 Vaduz, ja küsimuste puhul, millega tegelevad kantonite veterinaar- ja toiduasutused, tähendab see toiduainete kontrolli ja veterinaarametit (Amt für Lebensmittelkontrolle und Veterinärwesen), Postplatz 2, FL-9494 Schaan.”
            
         
               2)
            
            
               Kande „7. lisa. Veinitoodete tootmine ja turustamine” alajaotis „Liechtensteinist pärit veinitoodete kaitstud nimetused (7. lisa artikli 6 tähenduses)” asendatakse järgmise alajaotisega:
               „Liechtensteinist pärit veinitoodete kaitstud nimetused (7. lisa artikli 5 tähenduses)”.
            
         
               3)
            
            
               Kokkuleppe 12. lisa 1. liite alusel lisatakse Šveitsi kaitstud geograafiliste tähiste (mille geograafiline piirkond hõlmab ka Liechtensteini) nimekirja järgmine geograafiline tähis:
               „Werdenberger Sauerkäse/Liechtensteiner Sauerkäse/Bloderkäse (KPN)”
            
         Artikkel 2
   Käesolev otsus jõustub 1. mail 2014.
   
      Bern, 9. aprill 2014
      
         
            Ühise põllumajanduskomitee nimel
         
         
            ELi delegatsiooni president ja juht
         
         Susana MARAZUELA-AZPIROZ
         
            Šveitsi delegatsiooni juht
         
         Jacques CHAVAZ
         
            Ühise põllumajanduskomitee sekretär
         
         Ioannis VIRVILIS